25. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ. Η50/83/14747 της 8/17 Σεπτ.1980 (ΦΕΚ Β΄ 919) Περί καθορισμού διοικητικών εν γένει κλάδων ΑΤ, των οποίων οι υπάλληλοι υποχρεώνονται να φοιτήσουν στο πρόγραμμα Διοικητικών Στελεχών. Σύμφωνα με: 1.Τις διατάξεις της παρ.1 του αρθρ.19 του Νομ.232/1975 «περί επιμορφώσεως δημοσίων υπαλλήλων» (ΦΕΚ 279 τ.Α΄) 2.Τις δυνατότητες της Σχολής Επιμορφώσεως Δημοσίων Υπαλλήλων (ΣΕΔΥ),αποφασίζουμε: Ι.Καθορίζουμε και νέους κατά Υπουργείο διοικητικούς, εν γένει κλάδους ΑΤ, των οποίων οι υπάλληλοι έχουν υποχρέωση, σύμφωνα με τις διατάξεις των αρθρ.19 και 20 του Νομ. 232/75, να φοιτήσουν στο πρόγραμμα Διοικητικών Στελεχών της ΣχολήςΕπιμορφώσεως» Δημοσίων Yπαλλήλων, συμπληρώνοντας έτσι τις αποφάσεις μας αριθ. ΔΕ7/231/30/11280/17.7.76 και Η50/34/16359/19.8.78, ως εξής: 1.Υπουργείο Συντονισμού Κλάδος ΑΤ5 Ειδικών υπαλλήλων επί θεμάτων Ευρωπαικών Κοινοτήτων. 2.Υπουργείο Χωροταξίας, Οικισμού και Περιβάλλοντος, Κλάδος ΑΤ7 Διοικητικού. ΙΙ.Υπόχρεοι υπάλληλοι των κλάδων που ορίζονται στην προηγούμενη παράγραφο, είναι αυτοί που έχουν προαχθεί ή θα προαχθούν στον 5 ο  βαθμό με τους πίνακες προακτέων του 1980 και θα προάγονται στο εξής, με μεταγενέστερους πίνακες προακτέων στον 5ο και 4ο βαθμό. 